આ અંગેની વધુમાં પ્રાપ્ત વિગતો મુજબ વાહનોથી સતત ધમધમતા રોડ પર મસમોટું ગાબડું પડતા ગતરાત્રિના સુમારે રોડ ઉપરથી પસાર થતાં અનેક દ્વિચક્રી વાહનચાલકો પટકાયા હતા. જે અંગે સ્થાનિક દુકાનમાલિકોએ માર્ગ અને મકાન વિભાગને જાણ કરતા રોડનું સમારકામ હાથ ન ધરાય ત્યાં સુધી કોઇ વાહનચાલક ગાબડામાં ખાબકે નહીં તે માટે તાત્કાલિક ધોરણે જમણી બાજુનો રસ્તો બંધ કરી દેવાયો છે. જેના કારણે રસ્તો વન-વે બની ગયો છે. અને ટ્રાફિકજામની સ્થિતિ સર્જાઇ છે. આ રસ્તાનું સત્વરે સમારકામ કરવામાં આવે તેવી સ્થાનિક દુકાનદારોની માંગણી થવા પામી છે.